Endama Komîteya Merkezê PKKyî Helîne Umit derheqê endamanê MLKPyî Zekî Gurbuz û Ozgur Namoglu eşkerayîye daye û nê vatî:
''Ma pê dejî eşnawitê ke Endamê Komîteya Merkezê MKLPyî hemra Zekî Gurbuz warê şorişê Rojawanî de, netîceya hêrişê dişmenî de şehîd bîyo. Ma semedê şadetê hemra Zekî û Ozgur Namogluyî ke pîya bi ey şehîd bîyo, dejê heme endam û dostanê MLKPyî pê hîsanê xo yê şorişgêran pare kenê.  Ma do sey PKKyî qesasê şorişgêran bîgêrê û dişmenanê şorişî ra hesab bipersê.
Hemra Zekî dostanê şorişgêran ê verênan ra bi ke ame koyanê Kurdîstanî. Gama ke o ame hema îtîfaqo tarîxî yê şorişgêranê Tirkîya û şorişgêranê Kurdîstanî nêamebi kerdene.  Rayraşîyayîşo ke hemra Zekîyî ver bi koyanê Kurdîstanî da destpêkerdene eynî wextî de verê Têgêrayîşê Şorişgêrî yê Yewbîyayeyî yê Şaran akerd. Ma eşkenê hemra Zekîyî sey verênan bihesibnê. Hemra Zekî hem Herêmanê Pawitişî yê Medya de hem zî hem zî dima ra metropoalanê Tirkîya de sey serkêşêkî atkîf mîyanê pratîk de ca girewt. Bi na wesîle  hemra Zekî Gurbuz û Ozgur Namoglu yê ke 3ê çeleyî de Hesekê de şehîd bîyî, ma pê hîzanê xo yê şorişgêran înan yad kenê. Ma do înan têkoşînê xo yê şorişgêrî de bidê ciwîyayene.''
